नई दिल्लीः भारतीय जीवन बीमा निगम (एलआईसी) के निदेशक मंडल ने मंगलवार को बताया कि उसने कर्ज के बोझ से दबे आईडीबीआई बैंक में अपनी हिस्सेदारी बढ़ाकर 51 फीसदी करने के तौर-तरीके और समय सीमा को लेकर निर्णय कर लिया है। आर्थिक मामलों के सचिव और एलआईसी के निदेशक मंडल में सरकार के प्रतिनिधि एस. सी. गर्ग ने बताया कि अभी यह प्रक्रिया अभी पूरी की जानी है, इसलिए निदेशक मंडल ने इस संबंध में आवश्यक निर्णय लिए हैं।